3.4. Esvaeix
| 3. El menú «Edita» |

### 3.4. Esvaeix

Aquesta ordre sol estar desactivada. S'activa quan es fa servir la funció Omple o l'eina Mescla, o si s'apliquen alguns filtres.

Us permet modificar el mode de pintura i l'opacitat de l'última operació feta (Omple, Mescla, Filtra) i crea una mescla entre l'estat actual i l'anterior de la capa. Duu a terme les operacions següents: copia el dibuixable actiu, desfà l'última acció, enganxa la còpia com a capa nova, n'estableix l'«Opacitat» i uneix la capa nova i el dibuixable actiu previ.

#### 3.4.1. Activa l'ordre

Podeu accedir a aquesta ordre des del menú de la imatge: Edita → Esvaeix…

#### 3.4.2. Opcions

Aquesta ordre activa una finestra de diàleg:

Figura 16.16. El diàleg «Esvaeix»

Mode

  Aquesta llista desplegable us permet escollir un Mode de fusió de capes.

Opacitat

  El valor d'aquest control lliscant s'estableix inicialment al nivell d'opacitat del color que s'ha fet servir amb l'eina Omple o Mescla, que coincideix amb l'estat actual. Si es baixa l'opacitat fins a 0, el dibuixable passa a la versió prèvia. Els valors intermedis produeixen una barreja de les dues, segons el mode escollit. L'efecte d'aquesta opció és visible en temps real, però s'ha de fer clic al botó Esvaeix per validar-lo.

3.3. Refés |  | 3.5. Historial de desfer

Report an error in the bug tracker