2.4. Obre...
| 2. El menú «Fitxer» |

### 2.4. Obre...

L'ordre Obre... activa el diàleg que us permet carregar una imatge existent des del disc dur o un medi extern. Per mètodes alternatius, i a vegades més convenients, d'obrir fitxers, vegeu les ordres següents (Secció 2.5, «Obre com a capes...» etc.).

#### 2.4.1. Activar el diàleg

- Podeu accedir al diàleg Obre des d'una finestra: Fitxer → Obre....

- També podeu obrir el diàleg amb la drecera de teclat Ctrl+O.

#### 2.4.2. Navegar pels fitxers

Figura 16.11. El diàleg Obre una imatge

Aquest navegador s'assembla a altres navegadors i s'explica per si mateix. No obstant això, té algunes característiques particulars.

1. El botó Escriu un nom de fitxer alterna entre afegir i llevar la caixa de text Ubicació.

   La drecera de teclat Ctrl+L fa la mateixa acció que aquest botó.

2. En la caixa de text Ubicació podeu escriure un camí a un fitxer d'imatge. Si no escriviu un camí, es mostrarà el nom del fitxer seleccionat. També podeu escriure les primeres lletres del nom: s'autocompletarà i es mostrarà una llista de noms de fitxer que comencen per aquestes lletres.

   Quan cerqueu un fitxer o una carpeta usant la característica Cerca (consulteu a baix, punt 4), l'etiqueta canvia a Cerca i podeu introduir el nom en aquesta caixa de text.

3. Es mostra el camí de la carpeta actual. Podeu navegar per aquest camí fent clic en un element.

4. Amb Cerca podeu cercar un fitxer (o una carpeta), encara que no conegueu el nom sencer d'aquest fitxer. Feu clic en Cerca, escriviu un nom de fitxer o una part del nom del fitxer en la caixa de text de dalt, i premeu Retorn. Llavors el marc central (7) llistarà tots els fitxers i les carpetes de la vostra carpeta personal amb els noms que contenen el text que heu escrit. Desafortunadament no podeu restringir els resultats a fitxers d'un tipus específic (10).

   Utilitzats recentment s'explica per si mateix.

5. Aquí podeu accedir a les vostres carpetes principals i als dispositius d'emmagatzematge.

6. Aquí podeu afegir marcadors a les carpetes, amb Afegeix o l'opció Afegeix als marcadors que obteniu fent clic amb el botó dret sobre una carpeta en el panell central, i també eliminar-los.

7. Els continguts de la carpeta seleccionada es mostren aquí. Canvieu la seva carpeta actual fent clic doble sobre una carpeta en aquest panell. Seleccioneu un fitxer amb un sol clic. Llavors, podeu obrir el fitxer que heu seleccionat fent clic en el botó Obre. Un clic doble obre el fitxer directament. Tingueu en compte que només podeu obrir fitxers d'imatge.

   Fent clic amb el botó dret en un nom de carpeta s'obre el menú contextual:

   El menú contextual de carpeta

8. La imatge seleccionada es mostra en la finestra Previsualització. Si és una imatge creada pel GIMP, la mida del fitxer, la resolució i la composició de la imatge es mostren sota la finestra de previsualització.

   | Suggeriment
   Si un altre programa ha modificat la imatge, feu clic en la finestra de previsualització per a actualitzar-la.

9. Fent clic en Afegeix, afegiu la carpeta seleccionada als marcadors.

   Fent clic en Suprimeix, lleveu el marcador seleccionat de la llista.

10. Generalment és preferible mostrar els noms de Totes les imatges. També podeu seleccionar Tots els fitxers. També podeu limitar-vos a un tipus particular d'imatge (GIF, JPG, PNG...).

11. El botó Selecciona el tipus de fitxer: en la majoria dels casos no cal parar-hi atenció, perquè el GIMP pot determinar el tipus de fitxer automàticament. En molt poques situacions, ni l'extensió del fitxer ni la seva informació interna són suficients perquè GIMP en determini el tipus. Si això passa, podeu seleccionar-lo de la llista.

2.3. Crea |  | 2.5. Obre com a capes...

Report an error in the bug tracker