3.11. Tinta
| 3. Eines de pintura |

### 3.11. Tinta

Figura 14.87. L'eina «Tinta» de la Caixa d'eines

L'eina Tinta simula una ploma de tinta amb un plomí controlable per pintar pinzellades sòlides amb vora suavitzada. La mida, la forma i l'angle del plomí es poden ajustar per dibuixar els traços.

#### 3.11.1. Activació de l'eina

Podeu trobar l'eina Tinta de diverses maneres:

- Al menú imatge a: → Eines de pintura → Tinta.

- Fent clic a la icona eina: de la Caixa d'eines,

- o utilitzant la tecla drecera K.

#### 3.11.2. Tecles modificadores (per defecte)

Ctrl

  Aquesta tecla canvia el plomí per una Pipeta.

#### 3.11.3. Opcions

Figura 14.88. Opcions de l'eina Ploma de tinta

Les opcions de l'eina es mostren en una finestra enganxada sota la caixa d'eines quan s'activa una eina. També s'hi pot accedir des de la barra del menú imatge a Finestres → Finestres acoblables → Opcions d'eines que obre la finestra d'opcions de l'eina seleccionada.

Mode; Opacitat
  Per a una descripció d'opcions que s'apliquen a moltes o a totes les eines de pintura, mireu Opcions de les eines de pintura comunes.
Ajustament
  Mida

    Controla l'amplada aparent del plomí amb valors que van de 0 (molt fina) a 20 (molt gruixuda).

  Angle

    Controla l'angle aparent del plomí respecte l'horitzontal.

Sensibilitat
  Mida

    Controla la mida del plomí, del mínim al màxim. Tingueu en compte que una mida 0 no vol dir un plomí de mida zero, sinó un plomí de mida mínima.

  Inclinació

    Controla l'aparent inclinació del plomí respecte l'horitzontal. Aquest control i el control de l'angle descrit a dalt estan relacionats. L'experimentació és el millor per aprendre a utilitzar-los.

  Velocitat

    Controla la grandària efectiva del plomí com una funció de la velocitat del dibuix. Igual que una ploma de debò, com més ràpid es dibuixa més estreta esdevé la línia.

Tipus i forma
  Tipus

    Hi ha tres formes de plomins per triar: cercle, quadrat i diamant.

  Forma

    La geometria del plomí es pot ajustar prement el botó1 del ratolí sobre el petit quadrat del centre de la icona forma i movent al voltant.

3.10. Aerògraf |  | 3.12. Clona

Report an error in the bug tracker