Apèndix A. La història del GIMP

# Apèndix A. La història del GIMP

## 1. Molt al principi

Segons Peter Mattis i Spencer Kimball, els creadors originals del GIMP, en el seu anunci del GIMP 0.54:

El GIMP va sorgir de les cendres de l'horrible elaboració del projecte de la classe CS164 (compiladors). L'escena: primera hora del matí. Estàvem cansats per haver dormit poc i per la terrible tensió de programar un compilador en LISP. Feia temps que havíem excedit els límits de la nostra paciència, i encara manteníem l'objectiu.

I llavors, tot es va enfonsar quan el programa no podia assignar els 17 MB que li calien per a generar un analitzador de gramàtica senzill usant yacc. Primer va arribar un moment d'incredulitat, hi va haver una mirada compartida d'indignació, i llavors el nostre projecte s'havia evaporat. Havíem d'escriure alguna cosa... QUALSEVOL COSA... útil. Alguna cosa en C. Alguna cosa que no es basés en llistes niades per a representar un mapa de bits. Així va néixer el GIMP.

Com el fènix, gloriós, va brollar vida nova de les cendres cremades de LISP i yacc. Les idees volaven, es prenien decisions, el GIMP va començar a prendre forma.

La conseqüència va ser un programa de manipulació d'imatge. Un programa que almenys hauria de reduir la necessitat d'usar programes comercials en «Windoze» o en «Macintoy». Un programa que proporcionés les característiques que mancaven en altres eines X de pintura i imatges. Un programa que ajudés a mantenir la llarga tradició de les aplicacions UNIX excel·lents i lliures.

Sis mesos més tard vam aconseguir tenir una primera fase beta. Volíem publicar llavors per a començar a treballar en qüestions de compatibilitat i estabilitat en altres plataformes. També sentíem que el programa ja es podia usar i desitjàvem veure altres programadors interessats en el desenvolupament de connectors i en l'ús de diversos formats de fitxer.

Bibliografia |  | 2. Els primers dies del GIMP

Report an error in the bug tracker