4. Eines de transformació
| Capítol 14. Eines |

## 4. Eines de transformació

Figura 14.111. Vista general de les eines de transformació

### 4.1. Funcions comunes

Dins el diàleg de l'eina Transformació, hi ha vuit eines de transformació per modificar la presentació de la imatge o la presentació d'un element de la imatge, la selecció, capa o camí. Cada eina de transformació té una finestra d'opcions i una finestra d'informació que permet ajustar els paràmetres.

#### 4.1.1. Opcions de l'eina

Algunes opcions són compartides per diverses eines de transformació. Les descriurem aquí. Les més específiques es descriuen amb la seva eina.

Transformació

  El GIMP ofereix tres botons que permeten seleccionar en quin element d'imatge hi treballarà l'eina transformació.

  | Nota
  Recordeu que l'opció Transformació es manté quan es deixa l'eina.

  - Quan s'activa el primer botó , l'eina funciona a la capa activa. Si no hi ha cap selecció en aquesta capa, es transformarà tota la capa.

  - Quan s'activa el segon botó , l'eina només funciona en el contorn de la selecció (tot el contorn de la capa si no hi ha selecció).

  - Quan s'activa el tercer botó, , l'eina només funciona en el camí.

Direcció

  Aquesta opció estableix la manera o la direcció de com es transforma una capa:

  El mode «Normal (endavant)» transforma la imatge de la manera esperada. Només heu d'utilitzar les nanses per fer la transformació desitjada. Si utilitzeu una quadrícula (mireu a sota), la imatge o capa es transforma d'acord amb la forma i posició que poseu a la quadrícula.

  El mode «Correctiu (endarrere)» inverteix el sentit. Utilitzat principalment amb l'eina Gira, corregeix errors geomètrics (un horitzó inclinat, una paret torta ...). Vegeu Secció 4.5, «Gira».

  With GIMP-2.10.10, you can link these two options in Rotate, Scale, Perspective, Unified transform and Handle transform tools. This allows moving handles without affecting the transformation, letting you manually readjust their position.

Interpolació

  La llista desplegable permet escollir el mètode i per tant la qualitat de la transformació:

  Cap

    El color de cada píxel es copia dels píxels veïns de la imatge original. Sovint crea un efecte dentat i d'imatge aspre, però és el mètode més ràpid. De vegades aquest mètode se l'anomena «Veí més proper».

  Lineal

    El color de cada píxel es calcula fent un color mig dels quatre píxels més propers a la imatge original. El resultat és satisfactori en la majoria dels casos, i és un bon compromís entre la velocitat i la qualitat. De vegades aquest mètode se l'anomena «Bilinear».

  Cúbic

    El color de cada píxel es calcula utilitzant el color mig de vuit píxels veïns en la imatge original. Això normalment dóna un bon resultat, però li cal més temps. De vegades aquest mètode se l'anomena «Bicúbic».

  LoHalo, NoHalo

    L'Halo és un artefacte que pot ser creat per interpolació. Recordeu l'halo que podeu obtenir quan feu servir Secció 4.8, «Sharpen (Unsharp Mask)». Aquí teniu una nota de Nicolas Robidoux, el creador de les noves mostres de qualitat per al GEGL i el GIMP:

    «Si l'halo no és un problema amb el vostre contingut i ús,
    quin dels dos heu d'intentar primer?
    (Clarament, si voleu minimitzar l'halo, el NoHalo és el
    tiquet).
    Si esteu reduint una imatge, el LoHalo generalment és millor.
    Si la vostra transformació no és una reducció al voltant, per exemple
    si amplieu, gireu o apliqueu una transformació de perspectiva que
    manté parts de la imatge a la mateixa o major resolució, generalment
    prefereixo el NoHalo. Aquesta preferència, tanmateix, canvia segons
    el contingut de la imatge. Si, per exemple, la imatge conté text o
    objectes de text o té àrees significatives amb només un grapat de
    colors diferents, com l'escola vella de l'art del píxel, em passaria al
    LoHalo. De la mateixa manera, si la imatge té força soroll o està
    marcada per artefactes de compressió (com són la majoria dels JPEG
    trobats a la web). Contràriament, si la imatge és lliure de soroll, molt
    lleugerament borrosa (és a dir, quan un píxel mira cap a un altre
    costat, les línies i les interfícies s'apropen dos o més píxels), i hi
    ha tons de pell delicats per a conservar, provaria primer el NoHalo.
    En realitat, si trobés que els colors no s'han conservat molt bé després de
    transformar una imatge amb LoHalo, immediatament canviaria al
    NoHalo, encara que redueixi.
    En qualsevol cas, aquestes recomanacions no s'han de prendre com un
    evangeli. Encara tinc molt per a aprendre i esbrinar. Per exemple, la millor
    manera d'afrontar la transparència i els espais de colors diferents és una
    cosa que probablement estaré pensant durant un temps».

  Podeu configurar per defecte el mètode d'interpolació al diàleg Preferències de les opcions d'eines.

Retallat

  Després de la transformació, la imatge pot ser més gran. Aquesta opció retallarà la imatge transformada a la mida de la imatge original.

  Podeu triar diferents maneres de retallar:

  Ajusta

    Figura 14.112. Imatge original pels exemples

    Imatge original

    La rotació s'aplica amb «Ajusta»

    La rotació s'aplica amb «Ajusta» i el llenç s'amplia a la mida de la capa

    Amb Ajusta: la capa s'amplia per contenir totes les capes girades. El nou límit de la capa és visible; tota la capa esdevé visible mitjançant l'ordre Imatge → Adapta el llenç a les capes.

  Retall

    Figura 14.113. Exemple de tall

    Retall

    Amb Retall: tot el que sobresurt dels límits de la imatge s'elimina.

  Escapça el resultat

    Figura 14.114. Exemple d'escapçar segons el resultat

    Rotació de 45° amb Talls com a resultat

    El límit del tall està marcat en vermell. No s'inclou l'àrea transparent.

    Si se selecciona aquesta opció, la imatge es retalla de manera que les àrees transparents creades dins els cantons per a l'operació de transformació no s'inclouran en la imatge resultant.

  Escapça amb proporció

    Figura 14.115. Exemple d'escapça amb proporció

    Imatge original

    Rotació -22°

    El resultat

    Aquesta opció funciona igual que l'anterior, però fa que es mantinguin les proporcions de la imatge.

Show image preview

  Aquesta opció està activada per defecte: la imatge transformada serà visible a sobre de la imatge original o capa. També hi ha un lliscador per ajustar la visibilitat de la previsualització.

Guies

  És una llista desplegable on se selecciona el tipus de guies que s'ajusten a la transformació. Totes les guies utilitzen un marc per a marcar el contorn de la imatge a més de les línies utilitzades en altres seleccions.

  Sense guies

    Com el nom indica, no s'utilitza cap guia.

  Línies centrals

    Utilitza una línia vertical i una d'horitzontal que es creuen al centre de la imatge o capa.

  Regla dels terços

    Dividiu la transformació de la superfície en nou parts iguals afegint dues línies horitzontals i dues de verticals equidistants. Sota aquesta regla, les parts més interessants de la imatge haurien d'anar en els punts d'intersecció.

  Regla de les quintes

    Com la «regla» dels terços, però divideix l'àrea en cinc parts.

  Secció àuria

    També se l'anomena «Proporció àuria». Divideix la superfície en nou parts mitjançant l'ús d'una fórmula matemàtica que fa que els segments petits i mitjans siguin proporcionals als segments mitjans i grans.

  Línies diagonals

    Divideix l'àrea de transformació utilitzant línies diagonals.

  Nombre de línies

    Disposa d'una quadrícula amb un nombre igual de línies horitzontals i verticals. El nombre de línies s'estableix per un lliscador que apareix quan se selecciona la guia.

  Espaiat de la línia

    Configura una quadrícula rectangular utilitzant l'espaiat de les línies definides pel lliscador.

#### 4.1.2. Camins de transformació

Si voleu transformar els camins, és possible utilitzar les eines de transformació.

Figura 14.116. Camins de rotació

Diàleg dels camins

Mode opcional: camí

Un cop el camí ha estat traçat, aneu al diàleg del camí i feu clic al primer camp per fer visible el camí (icona ull). A continuació, trieu l'eina de transformació i a la part superior del quadre de diàleg de les opcions, feu clic a la icona camí per indicar a l'eina que actuï en el camí.

Feu la transformació de forma habitual i confirmeu-ho un cop acabada. Pot ser una bona idea ajustar les guies a «Sense guies» per fer un camí més recognoscible.

Quan la transformació és completa, seleccioneu l'eina camí i feu clic al camí modificat per activar-lo un altre cop i poder seguir treballant.

3.17. Aclareix/Crema |  | 4.2. Alineació

Report an error in the bug tracker