5.5. Desa el fitxer
| 5. Altres diàlegs |

### 5.5. Desa el fitxer

L'ordre Desa desa la imatge en el disc. Amb el GIMP-2,8, aquesta ordre només desa en format XCF; si intenteu desar en un altre format, obtindreu un missatge d'error:

. A partir del GIMP-2.8.8, el diàleg d'error inclou un enllaç que porta directament al diàleg Exporta. Consulteu Secció 1.1, «Desa / Exporta imatges».

Si ja heu desat la imatge, el fitxer anterior de la imatge se sobreescriu amb la versió actual. Si no heu desat la imatge, l'ordre Desa obre el diàleg Desa la imatge.

Si sortiu sense haver desat la vostra imatge, el GIMP us preguntarà si realment voleu fer-ho, si l'opció «Confirma el tancament de les imatges no desades» està marcada a la pàgina del diàleg Recursos del sistema.

Figura 15.79. Diàleg de desar imatges

#### 5.5.1. Activa el diàleg

- Podeu accedir a aquesta ordre a través de Fitxer → Desa,

- o des del teclat utilitzant la drecera Ctrl+S.

- Utilitzeu Ctrl+Maj+S per desar amb un nom diferent la imatge oberta.

#### 5.5.2. El diàleg Desa la imatge

Amb aquest navegador de fitxers, podeu editar directament el nom del fitxer en la casella del nom (el nom per defecte és «Sense nom.xcf») o seleccionant un fitxer de la llista de noms. Recordeu que només està permès el format XCF. També heu d'establir la destinació de la imatge a Desa en la carpeta. Si cal, podeu crear una carpeta nova.

Seleccioneu el tipus de fitxer. Si desplegueu aquesta opció, podeu seleccionar un format comprimit per al fitxer XCF:

5.4. Consola d'errors |  | 5.6. Exporta un fitxer

Report an error in the bug tracker