10. Degradats
| Capítol 7. Dibuix amb el GIMP |

## 10. Degradats

Figura 7.23. Alguns exemples de degradats del GIMP.

Els degradats de dalt a baix: entre els dos colors (RGB); FG a BG (RGB); Espectre de saturació complet; Cefalea nauseabunda; Marrons; Quatre barres

A gradient is a set of colors arranged in a linear order. The most basic use of gradients is by the Gradient tool, sometimes known as «gradient fill tool»: it works by filling the selection with colors from a gradient. You have many options to choose from for controlling the way the gradient colors are arranged within the selection. There are also other important ways to use gradients, including:

Pintar amb un degradat

  Cada una de les eines de pintura bàsiques del GIMP us permet l'opció d'usar els colors d'un degradat. Això us permet crear pinzellades que canvien el color d'un extrem a l'altre.

El filtre de mapa de degradat

  Aquest filtre està ara en el menú Colors, i us permet «acolorir» una imatge utilitzant la intensitat de color de cada punt amb el color corresponent del degradat actiu (la intensitat 0, molt fosca, es reemplaça amb el color més a l'esquerra del degradat, progressivament, fins a la intensitat 255, molt clara, reemplaçada pel color més a la dreta del degradat). Consulteu la Secció 8.39, «Mapa del degradat» per a més informació.

Quan instal·leu el GIMP, ve proveït d'una gran quantitat de degradats interessants, i podeu afegir-n'hi de nous creant-los o baixant-los d'altres fonts. Podeu accedir al conjunt de tots els degradats disponibles usant el diàleg Degradats, un diàleg encastable que podeu activar quan el necessiteu, o mantenir-lo com una pestanya en un acoblador. El «degradat actiu», usat en la majoria de les operacions relacionades amb degradats, es mostra a l'àrea de Pinzells/Patrons/Degradats de la caixa d'eines. Una manera alternativa d'obrir el diàleg de degradat és fer clic sobre el símbol del degradat de la caixa d'eines.

Many quickly examples of working with gradient (for more information see Gradient Tool):

- Posar un degradat en una selecció:

  1. Trieu un degradat.

  2. Amb l'eina Degradat feu clic i arrossegueu el ratolí entre dos punts d'una selecció.

  3. Els colors es distribuiran perpendicularment a la direcció de l'arrossegament del ratolí i segons la longitud d'aquest arrossegament.

  Figura 7.24. Com usar ràpidament un degradat en una selecció

- Pintar amb un degradat:

  També podeu usar un degradat amb el llapis, el pinzell o l'aerògraf si trieu la dinàmica Color des del Degradat. En el pas següent trieu el degradat que preferiu d'Opcions del color i en les Opcions d'esvaïment fixeu la longitud del degradat i l'estil de repetició. El capítol Secció 3.2.6, «Opcions de les dinàmiques» descriu aquests paràmetres amb més detall.

  Els exemples següents mostren l'impacte de l'eina Llapis. Podeu veure en la part superior de la figura les opcions necessàries; la part inferior de la figura mostra la successió de colors degradats resultant.

  Figura 7.25. Com usar ràpidament un degradat amb una eina de dibuix

  Per a usar les eines de pintura amb la mateixa configuració que tenien en l'opció Utilitza el color des del degradat en el GIMP fins a la versió 2.6, obriu el diàleg de valors predefinits. Llavors trieu un d'aquests elements: Aerògraf (color des del Degradat), Pinzell (color des del Degradat) o Llapis (color des del Degradat).

- Diferents produccions amb el mateix degradat:

  Figura 7.26. Ús del degradat

  Quatre maneres d'usar el degradat «Tropical Colors»: un farciment lineal amb degradat, un farciment amb degradat amb forma, un traç pintat amb els colors d'un degradat i un traç pintat amb un pinzell difús i després acolorit usant el filtre Mapa del degradat.

Algunes coses útils que cal saber sobre els degradats del GIMP:

- Els quatre primers degradats de la llista són especials: usen els colors del primer pla i del fons de l'àrea de color de la caixa d'eines en lloc de ser fixos. Entre els dos colors (RGB) és la representació RGB del degradat que va des del color del primer pla fins al color del fons de la caixa d'eines. Entre els dos colors (HSV sentit antihorari) representa la successió de to del cercle de color que va des del to seleccionat fins als 360°. Entre els dos colors (HSV en sentit horari) representa la successió de tons del cercle de color des del to seleccionat fins a 0°. Amb Del primer pla al transparent, el to seleccionat es fa cada vegada més transparent. Podeu modificar aquests colors usant el selector de color. D'aquesta manera, canviant els colors del primer pla i del fons, podeu aconseguir que aquests degradats transitin suaument entre els dos colors que vulgueu.

- Els degradats no només poden involucrar canvis en el color, sinó també en l'opacitat. Alguns degradats són completament opacs; altres tenen parts transparents o translúcides. Quan farciu o pinteu amb un degradat no opac, el contingut existent de la capa es deixa veure a través seu.

- Podeu crear degradats personalitzats nous, usant l'Editor de degradats. No podeu modificar els degradats que vénen amb el GIMP, però podeu duplicar-los o crear-ne de nous, i després editar-los.

Els degradats que proporciona el GIMP s'emmagatzemen en una carpeta `gradients` del sistema. Per defecte, els degradats creats per l'usuari s'emmagatzemen en una carpeta anomenada `gradients` en el vostre directori personal del GIMP. Qualsevol fitxer de degradat (amb l'extensió `.ggr`) situat en aquestes carpetes es carregarà automàticament quan inicieu el GIMP. Podeu afegir més directoris en el camí de cerca de degradats, si voleu, en la pestanya de degradats de Directoris del diàleg de preferències.

A partir del GIMP 2.2 hi ha la capacitat de carregar fitxers de degradats en el format SVG, usat en molts programes de gràfics vectorials. Per a fer que el GIMP carregui un fitxer de degradat SVG, n'hi ha prou amb situar-lo en la carpeta `gradients` del vostre directori personal del GIMP o en qualsevol altra carpeta que estigui en el vostre camí de cerca de degradats.

| Suggeriment
Podeu trobar una gran quantitat de degradats interessants en format SVG a la web, en particular en OpenClipArt Gradients [OPENCLIPART-GRADIENT]. No us serà possible saber com es veuen els degradats tret que el vostre navegador admeti gràfics SVG, però sí que els podreu baixar.

9.2. Creació ràpida d'un pinzell |  | 11. Patrons

Report an error in the bug tracker