14.20. Qbist
| 14. Filtres Compon |

### 14.20. Qbist

#### 14.20.1. Visió general

Figura 17.362. Exemples d'aplicació del filtre Qbist

El filtre Qbist genera textures aleatòries que contenen figures geomètriques i colors degradats.

#### 14.20.2. Activació del filtre

Aquest filtre el podeu trobar al menú Filtres → Compon → Patró → Qbist...

#### 14.20.3. Opcions

Figura 17.363. Opcions del filtre «Qbist»

El filtre Qbist genera textures aleatòries. Una textura d'inici es mostra al quadre central, i al seu voltant diferents variacions d'aquesta. Si voleu una de les textures alternatives feu-hi clic al damunt. La textura que heu triat apareixerà ara al centre i les seves variacions al voltant. Quan trobeu la textura que cerqueu, feu-hi clic al damunt i després feu el mateix a D'acord. La textura apareixerà a la capa activa actual, substituint-ne per complet el contingut previ.

Suavitza les vores

  Si activeu aquesta casella de selecció, les vores apareixeran suavitzades en lloc d'esglaonades.

Desfés

  Feu un pas enrere en el vostre historial d'accions.

Obre, Desa

  Aquests botons us permeten desar i tornar a carregar les vostres textures. És força útil perquè és gairebé impossible tornar a crear un bon patró només fent clic a les composicions alternatives que són al voltant del patró d'inici.

14.19. Puzle |  | 14.21. Circuit

Report an error in the bug tracker