Capítol 1. Introducció
| Part I. Primers passos |

## Capítol 1. Introducció

## 1. Benvingut al GIMP

GIMP és una eina de retoc fotogràfic multiplataforma. GIMP és un acrònim de GNU Image Manipulation Program. En GIMP es poden dur a terme tota mena de tasques de retoc d'imatges, incloent-hi el retoc fotogràfic, la composició i la creació d'imatges.

GIMP té moltes capacitats. Es pot usar com un senzill programa de pintura, un programa de retoc fotogràfic professional, un sistema en línia de procés per lots, un generador d'imatges per a producció en massa, un convertidor de formats d'imatges, etc.

GIMP és ampliable i extensible. Està dissenyat per a ampliar-se amb connectors i extensions. La interfície avançada de scripts permet automatitzar des de les tasques més simples fins als procediments més complexos de manipulació d'imatges.

Un dels punts forts de GIMP és la seva lliure disponibilitat des de diverses fonts per a molts sistemes operatius. Gairebé totes les distribucions de GNU/Linux inclouen el GIMP com una aplicació estàndard. El GIMP també està disponible per a altres sistemes operatius com Microsoft Windows™ o Mac OS X™(Darwin) d'Apple. GIMP és una aplicació de programari lliure coberta per la Llicència Pública General [GPL]. La GPL ofereix als usuaris la llibertat d'accedir i modificar el codi font amb què es construeixen els programes.

### 1.1. Autors

La primera versió de GIMP va ser escrita per Peter Mattis i Spencer Kimball. Molts altres desenvolupadors hi han contribuït més recentment, i milers han proporcionat assistència i han fet proves. Els llançaments del GIMP actualment són orquestrats per Sven Neumann i Mitch Natterer i molta altra gent de l'equip del GIMP.

### 1.2. El sistema d'ajuda del GIMP

L'Equip de Documentació de GIMP i altres usuaris us proporcionen la informació necessària per a entendre com usar GIMP. El manual d'usuari és una part important d'aquest document. La versió actual està en el lloc web de l'Equip de Documentació [GIMP-DOCS] en format HTML. La versió HTML també està disponible com a ajuda contextual mentre es fa servir GIMP prement la tecla F1. Es pot accedir a l'ajuda d'elements específics del menú pressionant F1 mentre el punter del ratolí enfoca en aquest element. Continueu llegint per a començar el vostre viatge per GIMP.

### 1.3. Característiques i capacitats

La llista següent és una petita repassada d'algunes de les característiques i capacitats de GIMP:

- Un assortiment complet d'eines de pintura incloent-hi pinzells, un llapis, un aerògraf, clonatge, etc.

- Gestió de la memòria de mosaic, de manera que la mida de la imatge la limita només l'espai disponible en el disc

- Mostratge de subpíxel per a totes les eines de pintura per a obtenir un antialiàsing d'alta qualitat

- Assistència completa del canal alfa per a treballar amb transparències

- Capes i canals

- Una base de dades de procediments per a cridar funcions internes de GIMP des de programes externs com ara Script-Fu

- Capacitats avançades de programació amb scripts

- Múltiples desfés/refés (limitat només per l'espai en disc)

- Eines de transformació incloent-hi girar, ajustar la mida, inclinar i capgirar

- Els formats de fitxer admesos inclouen GIF, JPEG, PNG, XPM, TIFF, TGA, MPEG, PS, PDF, PCX, BMP i molts altres.

- Eines de selecció incloent-hi rectangle, el·lipse, forma lliure, forma difusa, Bézier i tisores intel·ligents

- Connectors que permeten agregar fàcilment nous formats de fitxer i nous filtres d'efectes.

Part I. Primers passos |  | 2. Què hi ha de nou en el GIMP 2.10?

Report an error in the bug tracker