10. El menú «Filtres»
| Capítol 16. Menús |

## 10. El menú «Filtres»

### 10.1. Introducció al menú «Filtres»

Figura 16.244. El menú «Filtres»

En la terminologia de GIMP, un filtre és un connector que modifica l'aparença d'una imatge, en la majoria dels casos la capa activa de la imatge. No totes les entrades en aquest menú compleixen amb aquesta definició; no obstant això, la paraula «filtre» sovint s'utilitza malament per a referir-se a un complement, sense tenir en compte el que fa. En efecte, algunes de les entrades d'aquest menú no modifiquen les imatges.

Amb l'excepció dels tres elements superiors del menú Filtres, totes les entrades es proporcionen a través de connectors. Cada connector decideix per si mateix on voldria situar la seva entrada de menú. Per tant, l'aparença d'aquest menú pot ser completament diferent per a cada usuari. En la pràctica, tanmateix, l'aparença no varia gaire perquè la majoria dels connectors vénen amb GIMP quan s'instal·la, i per descomptat sempre estan en els mateixos llocs en el menú.

Els connectors no estan restringits al menú Filtres: un connector pot situar entrades en qualsevol menú. En realitat, un nombre de funcions bàsiques de GIMP (per exemple Semiaplana en el menú Capes) s'implementen mitjançant connectors. Però el menú Filtres és el lloc predeterminat perquè un complement situï les seves entrades de menú.

Per a obtenir informació general i com fer-los servir, consulteu la secció sobre els connectors. Podeu trobar informació sobre els filtres que es proporcionen amb GIMP en el capítol filtres. Per als filtres que instal·leu, consulteu la informació que portin incorporada.

9. Menú «Eines» |  | 10.2. Repeteix el darrer

Report an error in the bug tracker