2. Creació i ús de les seleccions
| Capítol 7. Dibuix amb el GIMP |

## 2. Creació i ús de les seleccions

### 2.1. Moure una selecció

Les seleccions rectangular i el·líptica tenen dos modes. El mode per defecte nanses en la selecció. Si feu clic sobre la selecció o premeu la tecla Retorn, les nanses desapareixen deixant només el contorn puntejat (caminet de formiguetes). Les altres eines de la selecció tenen un comportament diferent.

#### 2.1.1. Moure les seleccions rectangular i el·líptica

Si feu clic i arrossegueu una selecció amb les nanses, moureu el contorn de la selecció però no moureu els continguts de les seleccions rectangular i el·líptica.

Seleccioneu l'eina Mou i ajusteu les opcions per moure la selecció; l'eina suporta moure la selecció, el camí o la capa.

Figura 7.5. Moure el contorn de la selecció

La majoria dels sistemes suporten moure la selecció mitjançant els cursors. El comportament precís depèn del sistema. Si els cursors no fan que la selecció es mogui, intenteu-ho posant primer el cursor del ratolí sobre la selecció. Feu clic i mantingueu Alt (o Ctrl+Alt, Maj+Alt, o Alt). Una combinació d'aquestes pot moure la selecció d'un píxel, i una altra la de 25 píxels. Col·loqueu el cursor del ratolí en un costat o una cantonada: la combinació del cursor del ratolí i dels cursors poden canviar la mida de la selecció.

Si feu clic i arrossegueu la selecció sense les nanses, creareu una selecció nova. Per moure els continguts de la selecció, heu de

- mantenir premudes les tecles Ctrl+Alt i fer clic i arrossegar la selecció. Això buida el lloc original. Es crea una selecció flotant. Les ordres de les tecles poden variar segons el sistema, mireu la barra d'estat per veure si s'especifica una altra combinació; per exemple, Maj+Ctrl+Alt.

  Figura 7.6. Movent una selecció i el seu contingut, buidant el lloc original

- mantingueu premudes les tecles Maj+Alt i feu clic i arrossegueu la selecció per moure-la sense buidar el lloc original. Es crea una selecció flotant.

  Figura 7.7. Movent una selecció i el seu contingut, sense buidar el lloc original

| Nota
En alguns sistemes, és millor prémer Alt abans de Maj o Ctrl. En aquests sistemes, prement Maj o Ctrl primer, provoca que el GIMP entri en un mode que afegeix o sostreu de la selecció activa; després d'això, la tecla Alt no és efectiva.

#### 2.1.2. Moure les altres seleccions

Les altres seleccions (llaç, vareta màgica) no tenen nanses; si feu clic i les arrossegueu, no es mouran. Per moure els continguts, com amb les seleccions rectangular i el·líptica, heu de mantenir premudes les tecles Ctrl+Alt o Maj+Alt (o mireu la nota anterior) i a continuació feu clic i arrossegueu.

Per moure el contorn d'aquestes seleccions, utilitzeu els cursors en comptes de fer clic i arrossegar.

#### 2.1.3. Un altre mètode

| Nota
També es pot utilitzar un mètode més indirecte per moure una selecció. Podeu fer-la flotant; llavors, se'n pot moure el contingut buidant l'origen. Es pot moure fent clic i arrossegant o amb els cursors del teclat. Per moure-la sense buidar, utilitzeu el copia i enganxa.

Capítol 7. Dibuix amb el GIMP |  | 2.2. Afegiu o sostraieu les seleccions

Report an error in the bug tracker