11.13. El GIMPressionista
| 11. Filtres Artístic |

### 11.13. El GIMPressionista

#### 11.13.1. Panoràmica

Figura 17.209. Exemple del filtre «El GIMPressionista»

Imatge original

Filtre «El GIMPressionista» aplicat

És el rei dels filtres artístics. Pot fer Cubisme i Efecte tapís, i molt més. Li dóna a la imatge l'aspecte d'una pintura. Com si la imatge estigués repintada en un suport i amb un pinzell que heu triat. Funciona a la capa activa o a la selecció.

#### 11.13.2. Activació del filtre

Podeu trobar aquest filtre a través del menú de la imatge a Filtres → Artístic → El GIMPressionista….

#### 11.13.3. Opcions

Figura 17.210. Opcions del GIMPressionista

Aquest diàleg és una àrea de previsualització a l'esquerra, sempre visible, i moltes opcions del GIMPressionista organitzades en pestanyes.

##### 11.13.3.1. Previsualitza

Tots els canvis de la configuració apareixeran a la previsualització sense que afecti la imatge fins que no es faci clic a D’acord. El botó Actualitza actualitzarà la finestra de previsualització (no és automàtica: GIMPressionista té molta feina per fer), i el botó Reinicia retorna a la imatge original.

##### 11.13.3.2. Pestanya predefinits

Figura 17.211. Les opcions de la pestanya «Predefinits»

El GIMPressionista té molts paràmetres que en combinar-se produeixen un nombre astronòmic de possibilitats. Per això estaria bé desar els predefinits interessants, i si cal, enviar-los a l'autor del connector. En contrapartida, la complexitat de tots aquests paràmetres fa difícil la comprensió i preveure com funciona cada un.

Opcions dels predefinits

Desa l'actual

  Desa la configuració actual. Podeu posar un nom a la casella d'entrada i posar una breu descripció al diàleg que apareix.

Aplica

  Permet carregar els predefinits seleccionats de la llista desplegable.

Suprimeix

  Elimina el predefinit seleccionat. Només es poden eliminar els predefinits que s'hagin creat.

Actualitza

  Actualitza la llista de predefinits.

##### 11.13.3.3. Pestanya paper

Figura 17.212. Opcions de la pestanya «Paper»

Aquesta pestanya es refereix a la textura del llenç on es pinta la imatge. Teniu una llista de textures i una previsualització de la textura seleccionada. Es mostra una explicació per cada textura que es selecciona.

Opcions de paper

Inverteix

  Inverteix la textura del paper: el que està buit es torna relleu i viceversa.

Superposa

  Aplica el paper tal qual, sense relleu. Com si el paper transparent s'hagués sobreposat a la imatge.

Escala

  Especifica l'escala de la textura (en % de l'original): controla el gra de la textura.

Relleu

  Especifica la quantitat de relleu per aplicar (3-150).

##### 11.13.3.4. Pestanya pinzell

Figura 17.213. Opcions de la pestanya «Pinzell»

«Pinzell» és un terme general per a qualsevol material utilitzat per pintar. Hi ha una llista de pinzells disponible per seleccionar a Previsualització.

Opcions del Pinzell

Gamma

  Canvia la gamma (lluminositat) del pinzell seleccionat. La correcció gamma aclareix o enfosqueix els tons mitjans.

Selecciona

  També podeu utilitzar un patró pel pinzell que hàgiu creat per seleccionar la imatge (botó fletxa a la línia Seleccionar). Per ser tingut en compte pel GIMPressionista, aquesta imatge ha d'estar a la pantalla abans d'iniciar el filtre. Per descomptat, no utilitzeu grans imatges.

  Si la imatge té diverses capes també es mostraran a la llista Selecciona, i podran servir de pinzell. Quan es selecciona una capa, apareix la previsualització del pinzell i el pinzell normal es desselecciona.

  El botó Anomena i desa permet desar el pinzell seleccionat.

Relació d'aspecte

  Especifica la proporció del pinzell, alçada (0 -1) i amplada (0 +1).

Relleu

  Ajusta la quantitat de pintura que s'utilitza per a cada pinzellada. Pot evocar una pintura feta amb espàtula.

##### 11.13.3.5. Pestanya orientació

Figura 17.214. Opcions de la pestanya «Orientació»

Aquesta pestanya permet ajustar l'orientació de les pinzellades. Un pintor no sempre pinta les pinzellades amb un mateix angle. Per realitzar alguns efectes, es pot variar l'orientació.

Opcions d’orientació

Direccions

  Amb aquesta opció es pot establir quants cops el pinzell passarà pel mateix lloc, amb una direcció diferent cada vegada, aconseguint una pintura cada cop més gruixuda.

Angle inicial

  Especifica la direcció general de les pinzellades, l'angle des del qual s'iniciarà el traç. Les direccions es trien per donar una mica de moviment a la imatge.

Interval de l’angle:

  Especifica l'angle, el sector, el traç del «ventall»

Orientació

  Especifica la direcció de les pinzellades.

  Valor

    Permet al valor (lluminositat) de la regió determinar la direcció de les pinzellades.

  Radi

    La distància des del centre de la imatge determina la direcció del traç.

  Aleatori

    Selecciona una direcció aleatòria per cada traç.

  Radial

    Permet que la direcció des del centre determini la direcció del traç

  fluid

    En aquest cas no és la direcció: les pinzellades segueixen un patró «fluctuant».

  To

    Fa que el to de la regió determini la direcció de les pinzellades.

  Adaptable

    Se selecciona la direcció del pinzell que més s'ajusta a la imatge original.

  Manual

    El botó Edita obre l'Editor del mapa d'orientació. Permet establir les direccions manualment.

##### 11.13.3.6. Mida de la pestanya

Figura 17.215. Opcions de la pestanya «Mida»

Aquesta pestanya permet establir el nombre de mides dels diferents pinzells que s'utilitzaran per pintar, els límits de variació d'aquestes mides i els criteris utilitzats per determinar-los.

Opcions de la mida

Podeu especificar el nombre de mides del pinzell que s'utilitzaran.

Mides

  Especifica el nombre de mides del pinzell per utilitzar.

Mida mínima, Mida màxima

  Les mides del pinzell estan entre aquests dos valors. Com més gran sigui la mida més gran és l'amplada i la longitud de la pinzellada.

Mida

  Teniu opcions per especificar com es determinarà la mida dels traços.

  Valor

    El valor (lluminositat) determinarà la mida de les pinzellades.

  Radi

    La distància des del centre de la imatge determina la mida del traç.

  Aleatori

    Seleccioneu una mida a l’atzar per cada pinzellada.

  Radial

    Permet que la direcció des del centre determini la mida del traç.

  fluid

    En aquest cas no és la longitud: les pinzellades segueixen un patró «fluctuant».

  To

    El to de la regió determina la mida del traç.

  Adaptable

    Selecciona la mida del pinzell que més s'acosta a la imatge original.

  Manual

    El botó Edita obre l'Editor del mapa de la mida. Permet establir les mides de les pinzellades.

##### 11.13.3.7. Emplaçament de la pestanya

Figura 17.216. Opcions de la pestanya «Emplaçament»

En aquesta pestanya s'estableix la distribució dels traços.

Opcions d'emplaçament

Emplaçament

  A la previsualització de l'Editor del mapa d'orientació, totes les fletxes petites semblen un fluid al voltant d'objectes. Dins d'aquest fluid, les pinzellades es poden donar de dues maneres:

  Aleatòriament

    Les pinzellades es donen a l'atzar. Això produeix una pintura més realista.

  Distribuït uniformement

    Els traços es distribueixen uniformement al llarg de la imatge

Densitat del traç:

  Com més gran sigui la densitat, més juntes són les pinzellades. Si la densitat és baixa, el paper o el fons poden ser visibles en zones sense pinzellades.

Centrat

  Focalitza les pinzellades al centre.

##### 11.13.3.8. Color de la pestanya

Figura 17.217. Opcions de la pestanya «Color»

En aquesta pestanya podeu ajustar el color del traç.

Opcions del color

Color

  Podeu establir de dues maneres el color del traç:

  Mitjana sota el pinzell

    El color de la pinzellada es calcula a partir de la mitjana de tots els píxels de sota el pinzell.

  Centre del pinzell

    Mostreja el color des del píxel del centre del pinzell.

Soroll del color

  Aquest lliscador amb la casella d'entrada, permet introduir soroll en el color del traç, i es veurà menys homogeni.

##### 11.13.3.9. Pestanya General

Figura 17.218. Opcions de la pestanya «General»

En aquesta pestanya es pot establir el tipus de fons i el relleu de les pinzellades.

Opcions generals

Fons
  Conserva l'original

    La imatge original s'utilitzarà com a fons.

  Des del paper

    Copia la textura del paper seleccionat com a fons.

  Sòlid

    Fent clic en el color podreu seleccionar un fons de color sòlid.

  Transparent

    Utilitzeu un fons transparent. Només els traços pintats seran visibles. Aquesta opció només està disponible si la imatge té un canal alfa.

Pinta les vores

  Si està desactivada, no hi haurà una fina vora al voltant de la imatge.

En mosaic

  Si està activada, a la imatge resultant no se li veuran les juntes. El costat dret s'ajustarà amb l'esquerre, i la part superior amb la part inferior. Això és útil per un fons de pàgina web.

Ombra caiguda

  Afegeix un efecte d'ombra a cada pinzellada.

Vora enfosquida

  Quantitat per enfosquir les vores de la pinzellada. Això incrementa el relleu o el gruix de la pintura.

Foscor de l'ombra

  Regula la foscor de l'ombra.

Profunditat de l'ombra

  Regula la distància sobre la qual s'estén l'ombra.

Difumina l'ombra

  Regula el difuminat de l'ombra caiguda.

Llindar de desviació

  Podeu establir la tolerància de les seleccions adaptatives de la mida del pinzell.

#### 11.13.4. Editor de mapes d'orientació

##### 11.13.4.1. Panoràmica

L'editor de mapa d'orientació és un annex del filtre GIMPressionista. S'hi accedeix fent clic al botó Edita a la pestanya Orientació. Serveix per establir la direcció de les pinzellades fetes pel filtre.

##### 11.13.4.2. Opcions

Figura 17.219. Paràmetres de regulació de l'«Editor del mapa d'orientació»

Podeu posar un o diversos vectors. Podeu establir la direcció i la força, i actuarà sobre la zona corresponent de la imatge.

Vectors

  A la finestra de l'esquerra (vectors) podeu gestionar els vectors. Per defecte, un vector és al centre. Els vectors són vermells quan estan actius, grisos quan no ho estan i amb un punt blanc a la punta.

  - En prémer el botó Afegeix, s'afegeix un vector en el centre de la finestra, mentre que fent clic amb el botó central del ratolí, el situa allà on es fa clic.

  - Amb un clic del botó esquerre, el vector actiu es col·loca en el punt seleccionat.

  - Quan premeu el botó dret del ratolí, el vector actiu apunta cap on s'ha fet el clic.

  - Els botons i desplacen el focus d'un vector a un altre.

  - El botó Suprimeix permet eliminar el vector seleccionat.

  | Suggeriment
  Amb la barra de desplaçament a la dreta del panell dels vectors, es pot ajustar la brillantor de la imatge. Això és molt útil si la imatge és molt fosca o clara i no es poden veure bé els vectors.

Previsualitza

  Aquesta previsualització dóna una idea de l'acció dels diferents vectors. El lliscador de la vora dreta permet canviar la lluminositat de la previsualització.

Tipus

  Hi ha diferents tipus d'arranjament de les pinzellades en el domini del vector actiu. Difícil descriure l'efecte, però se'n pot veure el resultat a la previsualització.

Voronoi

  Un diagrama de Voronoi consisteix en fer particions d'un plànol amb n punts mestres en n polígons, on cada polígon té només un d'aquests n punts mestres, i tots els altres punts del polígon estan més a prop del punt mestre que qualsevol altre punt. Així, els límits dels polígons estan a mig camí entre dos punts mestres. Teniu un exemple del diagrama de Voronoi:

  Aquí, quan aquesta opció està seleccionada, només el vector més proper al punt donat de la imatge influencia aquest punt.

Angle

  Aquesta és la direcció del vector actiu. Aquest lliscador fa la mateixa acció que el botó dret (mireu a dalt).

Angle de desplaçament

  Aquest lliscador permet variar l'angle de tots els vectors.

Força

  Aquest lliscador actua sobre el domini d'influència del vector actiu. Aquesta influència disminueix amb la distància. La força es mostra per la longitud del vector.

Exp. força

  Aquest lliscador actua sobre la longitud de tots els vectors, i així canvia la força de les pinzellades.

#### 11.13.5. Editor del mapa de la mida

##### 11.13.5.1. Panoràmica

L'editor del mapa de la mida és un annex del filtre GIMPressionista. S'hi accedeix fent clic al botó Edita a la pestanya Mida. Amb aquest editor, podeu establir la mida de les pinzellades donades pel filtre.

##### 11.13.5.2. Opcions

Figura 17.220. Opcions de l'editor del mapa de la mida

Podeu posar un o diversos vectors, en podeu regular la direcció i la força, i actuaran sobre la zona corresponent de la imatge.

Vectors

  A la finestra de l'esquerra (vectors) podeu gestionar els vectors. Per defecte, un vector és al centre. Els vectors són vermells quan estan actius, grisos quan no ho estan, i amb un punt blanc a la punta.

  Amb un clic del botó esquerre, el vector actiu es col·loca en el punt seleccionat.

  Amb un clic del botó dret, el vector s'ubica al lloc del clic.

  Els botons i desplacen el focus d'un vector a un altre.

  El botó Elimina permet eliminar el vector seleccionat.

  | Suggeriment
  Amb la barra de desplaçament a la dreta del panell dels vectors, es pot ajustar la brillantor de la imatge. Això és molt útil si la imatge és molt fosca o clara i no es poden veure bé els vectors.

Previsualitza

  Aquesta previsualització dóna una idea de l'acció dels diferents vectors. La mida dels quadrats representen la mida dels pinzells i la seva intensitat.

Mida

  Canvia la mida de les pinzellades en el domini del vector actiu.

Força

  Aquest lliscador actua sobre el domini d'influència del vector actiu. Aquesta influència disminueix amb la distància.

Exp. força

  Canvia l'exponent de la força.

Voronoi

  Per a una explicació mireu l'Editor del mapa de l'orientació.

11.12. Tela |  | 11.14. Oilify (legacy)

Report an error in the bug tracker