3.3. Diàleg dels Patrons
| 3. Diàlegs relacionats amb el contingut de la imatge |

### 3.3. Diàleg dels Patrons

En el GIMP, un patró és una imatge petita utilitzada per omplir zones, es col·loquen les còpies una al costat de l'altra. Són molt utilitzats en la creació dels fons de les pàgines web. Consulteu la secció Patrons per a més informació.

Els podeu utilitzar amb les eines Cubell de pintura i Clona, i amb l'ordre Omple amb el patró.

El diàleg dels «Patrons» s'utilitza per seleccionar un patró, fent clic a una llista o a una graella: el patró seleccionat es mostrarà en la zona del Pinzell/Patró/Degradat de la caixa d'eines. El GIMP en subministra prop d'una dotzena, i podeu afegir-hi els vostres propis patrons. El terme anglès per Patrons és «Patterns».

#### 3.3.1. Activa el diàleg

El diàleg dels «Patrons» és un diàleg acoblable; mireu la secció Secció 2.3, «Diàlegs i acobladors» per obtenir més informació.

Podeu accedir-hi:

- Des de la caixa d'eines, fent clic al símbol del patró a la zona Pinzell/Patró/Degradat (si heu marcat l'opció «Mostra el pinzell actiu, el patró i el degradat» a les preferències de la caixa d'eines).

- des del menú de la imatge: Finestres → Diàlegs acoblables → Patrons;

- Des del menú de la pestanya en qualsevol diàleg acoblable, fent clic a i seleccionant Afegiu pestanya → Patrons.

- Des del diàleg d'opcions de l'eina clona i de l'einaCubell de pintura, en fer clic en la icona origen dels patrons, apareix un diàleg amb una versió simplificada del selector del patró, que permet una tria ràpida del patró de la llista; si feu clic en el botó Cubell de pintura en la part inferior dreta, s'obrirà el diàleg dels patrons real. Tingueu en compte que depenent de les vostres preferències, un patró seleccionat en la versió simplificada només s'aplicarà a l'eina activa, i no a les altres eines de pintura. Consulteu la secció Preferències d'opcions de l'eina per obtenir més informació.

#### 3.3.2. Ús del diàleg dels patrons

Mode Graella i mode Llista

  En el menú de la pestanya, podeu triar entre Visualitza com a graella i Visualitza com a llista. En mode graella, els patrons es mostren en una taula rectangular, resulta fàcil veure'n molts a la vegada i triar el que s'està buscant. En mode llista, els patrons estan disposats en una llista, amb el nom al costat.

  | Suggeriment
  En el diàleg, tots els patrons es visualitzen a la mateixa mida, independentment de la mida real del patró. És a dir, en el diàleg només veurem una petita porció dels patrons més grans. Per veure un patró a mida real, feu clic esquerre sobre un patró i manteniu premut el botó durant un segon.

  | Nota
  En el menú de la pestanya, l'opció Mida de la previsualització permet adaptar al vostre gust la mida de la previsualització del patró .

  Figura 15.39. El diàleg dels patrons

  En mode llista

  En mode graella

  Ús del diàleg dels patrons (mode graella)

    A dalt hi apareix el nom del patró seleccionat, i les seves dimensions en píxels.

    En el centre hi apareix una vista de la graella amb tots els patrons disponibles. Si es fa clic a sobre un dels patrons, aleshores es convertirà en el patró actiu i la mostra apareixerà a la part de dalt de la finestra dels diàlegs.

  Ús del diàleg dels patrons (mode llista)

    Els patrons estan disposats en la llista, cada un amb el seu nom i la mida. En fer clic sobre un rengle, se selecciona el patró, igual que en el mode graella.

    Amb un doble clic sobre el nom d'un patró, es pot editar el nom. Tingueu en compte que només està permès renombrar patrons afegits per vosaltres, i no els subministrats pel GIMP. Si editeu un nom pel qual no teniu permís per canviar, tornarà al seu estat anterior quan premeu la tecla Retorn o feu una altra acció.

    Tota la resta del mode llista funciona de la mateixa manera que el mode graella.

Suprimeix el patró

  Aquest botó elimina el patró de la paleta i del disc dur. Es refereix només als patrons creats per l'usuari, els que no han estat subministrats pel GIMP.

Actualitza els patrons

  En fer clic sobre aquest botó, fa que el GIMP revisi les carpetes dels camins de recerca de patrons, afegint-ne de nous a la llista. La llista s'actualitzarà i no caldrà reiniciar el GIMP.

Obre el patró com a imatge

  Si feu clic en aquest botó, el patró actual s'obrirà en una nova finestra d'imatge. Podeu editar-ho. Però si intenteu desar-ho amb l'extensió «.pat», fins i tot amb el mateix nom, us trobareu amb un problema de «Permís denegat», perquè aquest fitxer d'imatge és «root». Però això és possible amb el Windows que està menys protegit.

#### 3.3.3. Etiquetatge

Podeu utilitzar etiquetes per reorganitzar la disposició de les paletes. Consulteu Secció 3.6, «Etiquetatge».

#### 3.3.4. El menú contextual dels Patrons

Per tenir-ho feu clic dret en el diàleg dels «Patrons». Les ordres del menú estan descrites amb botons, excepte per Copia la ubicació que permet copiar el camí cap al patró en el Porta-retalls.

#### 3.3.5. El patró Porta-retalls

Quan s'utilitza l'ordre Copia o Retalla, apareix una còpia com un patró nou a la cantonada superior esquerra del diàleg dels patrons. Aquest pinzell es mantindrà fins que utilitzeu l'ordre Copia (o Talla) una altra vegada. Desapareix quan es tanca el GIMP.

Figura 15.40. Un nou «Patró porta-retalls»

| Nota
Podeu desar aquest patró porta-retalls utilitzant Edita → Enganxa com → Patró nou quan aparegui en el diàleg dels patrons.

3.2. Diàleg dels pinzells |  | 3.4. Diàleg dels degradats

Report an error in the bug tracker